open-index/open-wikipedia-markdown huggingface dataset:
ஆட்டம் (மலையாளத் திரைப்படம்)

***ஆட்டம்*** (பொருள்: நாடகம், *Aattam*)  என்பது  2023 ஆம் ஆண்டு வெளியான இந்திய மலையாள மொழி பரபரப்பூட்டும் திரைப்படம் ஆகும். இதை  ஆனந்த் ஏகர்ஷி எழுதி இயக்கியுள்ளார். இப்படத்தை ஜாய் மூவி புரொடகசன்ஸ் சார்பில் அஜித் ஜாய் தயாரித்தார்.

இந்தத் திரைப்படம் லாஸ் ஏஞ்சல்ஸ் இந்திய திரைப்பட விழாவில் 2023 ஆம் ஆண்டிற்கான கிராண்ட் ஜூரி விருதைப் பெற்றது, கோவாவில் நடைபெற்ற 54வது சர்வதேச திரைப்பட விழாவில் தொடக்கத் திரைப்படமாகத் தேர்ந்தெடுக்கப்பட்டது. மேலும் சிறந்த திரைப்படத்திற்கான 70வாவது  தேசிய திரைப்பட விருதைப் பெற்றது.

## கதை
*ஹயவதனா* என்ற நாடகத்தில் ஒரு நாடகக் குழுவினர் நடிக்கின்றனர். அந்த நாடகத்தைக் காணவந்த இருவர், அக்குழுவினரை தங்கள் இல்லத்துக்கு விருந்துக்கு அழைக்கின்றனர். விருந்துக்குப் பிறகு நாடகக் குழுவினர் அதே வீட்டில் தங்குகின்றனர். குழுவில் உள்ள 12 பேரில் ஒரே பெண் அஞ்சலி மட்டுமே. அந்த இரவில் பன்னிரண்டு பேரில்  ஒருவர் அந்தப் பெண்ணிடம் தவறாக நடந்து கொள்கிறார். அக்குழுவில் அண்மையில் இணைந்த திரைப்பட நடிகர் ஹரி மீது அக்குற்றம் குறித்த சந்தேக நிழல் படர்கிறது. எனவே அவனைக் குழுவைவிட்டு நீக்குவது குறித்து மற்ற 11 ஆண்களும் கலந்துரையாடுகின்றனர். அவனை வெளியேற்றுவது குறித்து ஒருமித்த கருத்து எட்டப்பட முயல்கையில், அந்த முடிவை எடுக்க வேண்டாம் என்றும் அந்த தண்டனை அவசியமா என்று ஒருசிலருடைய கேள்வியாகிறது. அது எப்படி பெரும்பான்மையினரின் கேள்வியாக மாறுகிறது என்பதே கதைப் போக்காக உள்ளது.

## நடிகர்கள்

## வெளியீடு
லாஸ் ஏஞ்சல்ஸ் இந்திய திரைப்பட விழா, இந்திய சர்வதேச திரைப்பட விழா, கேரள சர்வதேச திரைப்பட விழா, ஆகிய விழாக்களில் திரையிடப்பட்டு பார்வையாளர்களிடமும், விமர்சகர்களிடமிருந்தும் பாராட்டைப் பெற *ஆட்டம்*  5 சனவரி 2024 அன்று திரையரங்குகளில் வெளியிடப்பட்டது.

## பாராட்டுகள்

## மேற்கோள்கள்

## வெளி இணைப்புகள்
* 

பகுப்பு:2023 மலையாளத் திரைப்படங்கள்
மதுராப்பூர் மக்களவைத் தொகுதி

**மதுராப்பூர் மக்களவைத் தொகுதி** (*Mathurapur Lok Sabha constituency*) என்பது இந்தியாவின் 543 நாடாளுமன்ற மக்களவைத் தொகுதிகளில் ஒன்றாகும். இந்தத் தொகுதி மேற்கு வங்காளத்தின் மதுராப்பூரை மையமாகக் கொண்டுள்ளது. இத்தொகுதியின் எண் 20. மதுராபூர் மக்களவைத் தொகுதியின் கீழ் ஏழு சட்டமன்றத் தொகுதிகள் தெற்கு 24 பர்கனா மாவட்டத்தில் உள்ளன. இந்த இடம் பட்டியல் சாதியினருக்கு ஒதுக்கப்பட்டுள்ளது.

## சட்டப்பேரவை பிரிவுகள்
வலது|thumb|420x420px|'''மேற்கு வங்காளத்தில் உள்ள நாடாளுமன்றத் தொகுதிகள்'''-1. கூச் பெஹார், 2. அலிபூர்துவார்ஸ், 3. ஜல்பைகுரி, 4. டார்ஜிலிங், 5. ராய்கஞ்ச், 6. பாலூர்காட், 7. மால்டஹா உத்தர, 8. மால்தஹா தெற்கு, 9. ஜான்கிப்பூர், 10. பஹ்ராம்பூர், 11. முர்சிதாபாத், 12. கிருஷ்ணநகர், 13. ரணகட், 14. பங்கவன், 15. பராக்பூர், 16. டம் டம், 17. பராசாத், 18. பஷீர்ஹாட், 19. ஜெயநகர், 20. மதுரபூர், 21. டயமண்ட் ஹார்பர், 22. ஜாதவ்பூர், 23. கொல்கத்தா தெற்கு, 24. கொல்கத்தா வடக்கு, 25. ஹவுரா, 26. உலுபேரியா, 27. சேரம்பூர், 28. ஹூக்லி, 29. அரம்பாக், 30. தம்லுக், 31, காந்தி, 32. கதல், 33. ஜார்கிராம், 34. மெதினிபூர், 35. புருலியா, 36. பாங்குரா, 37. பிஷ்ணுபூர், 38. பர்தமான் புர்பா, 39. பர்தமான் துர்காபூர், 40. அசன்சோல், 41. போல்பூர், 42. பிர்பும்
மேற்கு வங்கத்தில் உள்ள தொகுதிகளின் எல்லை நிர்ணயம் தொடர்பாக எல்லை நிர்ணய ஆணையத்தின் உத்தரவின் படி, மதுராப்பூர் மக்களவைத் தொகுதி 2009 முதல் பின்வரும் சட்டமன்றப் பிரிவுகளைக் கொண்டுள்ளதுஃ 

## நாடாளுமன்ற உறுப்பினர்கள்

## தேர்தல் முடிவுகள்

### 2024 பொதுத் தேர்தல்

 

## மேலும் காண்க

* மக்களவை தொகுதிகளின் பட்டியல்

## மேற்கோள்கள்

## வெளி இணைப்புகள்
* மதுராபூர் லோக்சபா தொகுதி தேர்தல் 2019 முடிவுகள்

பகுப்பு:மேற்கு வங்காள மக்களவைத் தொகுதிகள்
கிசுத்வாட் சட்டமன்றத் தொகுதி

**கிசுத்வாட் சட்டமன்றத் தொகுதி** (*Kishtwar Assembly constituency*) என்பது இந்தியாவின் வட மாநிலமான சம்மு காசுமீரின் சம்மு காசுமீர் சட்டப் பேரவையில் உள்ள 90 தொகுதிகளில் ஒன்றாகும். கிசுத்வாட் உதம்பூர் மக்களவைத் தொகுதிக்கு உட்பட்ட ஓர் தொகுதியாகும்.

## தேர்தல் முடிவுகள்
2024 இல் நடைபெற்ற சம்மு காசுமீர் சட்டப் பேரவைத் தேர்தலில் பாரதிய சனதா கட்சி வேட்பாளர் சாகுன் பாரிகர் 29053 வாக்குகள் பெற்று வெற்றி பெற்றார்.

## மேற்கோள்கள்

 

பகுப்பு:சம்மு காசுமீர் சட்டப் பேரவை தொகுதிகள்
எம். என். ரெட்டி

**எம். என். ரெட்டி** (*M. N. Reddi*) இந்திய காவல் சேவை மூத்த அதிகாரியாக பணியாற்றினார்.  இவர் 1960 ஆம் ஆண்டு சனவரி மாதம் 23 ஆம் தேதியன்று பிறந்தார். 2014 ஆம் ஆண்டு சூலை மாதம் கர்நாடகா மாநிலம்  பெங்களூர் நகர காவல் ஆணையராக நியமிக்கப்பட்டார். தொழில்நுட்ப ஆர்வமுள்ள காவல் அதிகாரியான இவர் போக்குவரத்துக் காவல், போக்குவரத்து மேலாண்மை மற்றும் சாலை பாதுகாப்பு ஆகிய பிரிவுகளில் பணியாற்றினார். தனது இளங்கலை படிப்பை கிறிசுது கல்லூரியில் முடித்தார்.  புது தில்லி மாநகரில் உள்ள ஜவகர்லால் நேரு பல்கலைக்கழகத்தில் சமூகவியலில்   முதுகலை மற்றும் ஆய்வியல் நிறைஞர் படிப்பில் பட்டம் பெற்றார். மேலும் தேசிய காவல் அகாடமியில் உயரடுக்கு இந்திய காவல் சேவையின் அதிகாரியாகவும் பட்டம் பெற்றுள்ளார்.

## மேற்கோள்கள்

பகுப்பு:1960 பிறப்புகள்
பகுப்பு:வாழும் மக்கள்
பகுப்பு:இந்திய காவல் பணி அதிகாரிகள்
எம்ஆர்டி சுற்று வழித்தடம்

**எம்ஆர்டி சுற்று வழித்தடம்** அல்லது **பெரும் விரைவு தொடருந்து சுற்று வழித்தடம்** (ஆங்கிலம்: *MRT Circle Line* மலாய்: *Laluan MRT Lingkaran* என்பது மலேசியா  கிள்ளான் பள்ளத்தாக்கு பகுதியில் திட்டமிடப்பட்டு உள்ள ஒரு விரைவுப் போக்குவரத்து வழித்தடம் (*Mass Rapid Transit*) (**MRT**) ஆகும். 

இந்த வழித்தடம், மலேசியாவில் முழு **ஓட்டுநர் இல்லாத தானியங்கி தொடருந்து** அமைப்புகளில் ஐந்தாவது வழித்தடம் ஆகும். ஏற்கனவே, இந்த வழித்தடத்திற்கு மிக அருகில் உள்ள கிளானா ஜெயா வழித்தடம் அந்தத் தானியங்கி அமைப்பைக் கொண்டுள்ளது.

## பொது

இந்த வழித்தடம் கட்டி முடிக்கப்பட்டதும், கிள்ளான் பள்ளத்தாக்கு ஒருங்கிணைந்த போக்குவரத்து அமைப்பில் இந்த வழித்தடம் ஒரு சுற்றுவட்டத் தொடருந்துப் பாதையை உருவாக்கும். அதிகாரப்பூர்வ போக்குவரத்து வரைபடங்களில் வழித்தடத்தின் எண் 13 என்றும் நீல ஊதா நிறத்திலும் இருக்கும்.  

4 சூலை 2024-க்கு முன்னர் இந்த வழித்தடம், வழித்தடத்தின் அதிகாரப்பூர்வ வரைபடத்தில் சாம்பல் நிறத்தில் இருந்தது. கிள்ளான் பள்ளத்தாக்கு ஒருங்கிணைந்த போக்குவரத்து அமைப்பின் கீழ் திட்டமிடப்பட்ட மூன்று விரைவுப் போக்குவரத்து *(MRT)* தொடருந்துப் பாதைகளில் இதுவும் ஒன்றாகும். 2015-ஆம் ஆண்டின் தொடக்கத்தில் வழித்தடம் கட்டும் திட்டம் மீண்டும் தலைதூக்கியது.

மே 2018-இல் முன்னாள் மலேசியப் பிரதமர் மகாதீர் முகமதுவால் இந்தத் திட்டம் கிடப்பில் போடப்பட்டது. ஆனால் பின்னர் நவம்பர் 2020-இல் புத்துயிர் பெற்றது.

### 32 நிலையங்கள்

கட்டுமானப் பணிகள் 2026-இல் தொடங்கும் என்றும் 2032-க்குள் நிறைவு அடையும் என்றும் எதிர்ப்பார்க்கப்படுகிறது. கட்டுமானச் செலவு சுமார் '''RM''' ரிங்கிட் 31 பில்லியனாக இருக்கும்; அதே வேளையில் தனியார் நிலங்களைக் கையகப்படுத்தும் செலவு '''RM''' ரிங்கிட் 8.4 பில்லியனாக இருக்கும் என மதிப்பிடப்பட்டுள்ளது. 50.8 கிமீ (31.6 மைல்) நீளம் கொண்ட இந்த வழித்தடத்தில் 25 உயர்த்தப்பட்ட நிலையங்கள்; மற்றும் 7 நிலத்தடி நிலையங்கள் (மொத்தம் 32 நிலையங்கள்) கட்டப்படும்.

இந்த வழித்தடம், மொன்ட் கியாரா, சிகாம்புட், கோலாலம்பூர் புறநகர்ப்பகுதி, தித்திவாங்சா, செதாபாக், செத்தியாவங்சா, அம்பாங், சாலாக் சவுத், பாண்டான் இண்டா, பந்தாய் டாலாம், செராஸ் மற்றும் மலாயா பல்கலைக்கழகம் போன்ற மக்கள் அடர்த்தியான பகுதிகளை உள்ளடக்கப்படும்.

## கிள்ளான் பள்ளத்தாக்கு வழித்தடங்கள்
*  பத்துமலை–புலாவ் செபாங் வழித்தடம்
*  தஞ்சோங் மாலிம்–கிள்ளான் துறைமுக வழித்தடம்
*  அம்பாங் வழித்தடம்–செரி பெட்டாலிங் வழித்தடம்
*   அம்பாங் வழித்தடம்–செரி பெட்டாலிங் வழித்தடம்
*  கிளானா ஜெயா வழித்தடம்
*  கேஎல்ஐஏ விரைவுத் தொடருந்து
*  கேஎல்ஐஏ போக்குவரத்து
*  கோலாலம்பூர் மோனோரெயில்
*  காஜாங் வழித்தடம்
*  கேஎல் சென்ட்ரல்–இஸ்கைபார்க்
*  சா ஆலாம் வழித்தடம்
*  புத்ராஜெயா வழித்தடம்
*  எம்ஆர்டி சுற்று வழித்தடம்
*  சன்வே விரைவுப் பேருந்து வழித்தடம்

## எம்ஆர்டி சுற்று வழித்தட நிலையங்கள்

## மேலும் காண்க
* காஜாங் வழித்தடம்
* புத்ராஜெயா வழித்தடம்
* கிளானா ஜெயா வழித்தடம்
* கேஎல் சென்ட்ரல்-இஸ்கைபார்க்
* பத்துமலை-புலாவ் செபாங் வழித்தடம்
* தஞ்சோங் மாலிம்–கிள்ளான் துறைமுக வழித்தடம்

## மேற்கோள்கள்

## வெளி இணைப்புகள்
* Mass Rapid Transit Corporation Sdn Bhd (MRT Corp)
* Prasarana Malaysia Berhad (Prasarana)
* Suruhanjaya Pengangkutan Awam Darat (SPAD)
* MRT Circle Line - mrt.com.my

பகுப்பு:மலேசியாவில் போக்குவரத்து
பகுப்பு:மலேசியத் தொடருந்து நிலையங்கள்
பகுப்பு:மலேசியாவில் தொடருந்து போக்குவரத்து‎
பகுப்பு:கிள்ளான் பள்ளத்தாக்கு
அரி கிருட்டிண பிரசாத் வேமுரு

**அரி கிருட்டிண பிரசாத் வேமுரு** (*Hari Krishna Prasad Vemuru*) *எலக்டிரானிக் பிரான்டிய*ர் அறக்கட்டளையின் முன்னோடி விருது பெற்ற முதல் மற்றும் ஒரே இந்தியர் ஆவார். இந்திய தேர்தல்களில் பயன்படுத்தப்பட்ட வாக்குப்பதிவு இயந்திரங்கள் குறித்த முதல் சுயாதீன பாதுகாப்பு மறு ஆய்வை நடத்திய பின்னர் இவர் ஊடகங்களின் கவனத்தை ஈர்த்தார். இந்தியாவின் மின்னணு வாக்குப்பதிவு செயல்முறை குறித்த சுயாதீன பாதுகாப்பு மறுஆய்வு செய்ய முயன்றபோது பிரசாத் இந்திய அதிகாரிகளால் சிறையில் அடைக்கப்பட்டார். இவரது ஆராய்ச்சி மின்னணு வாக்குப்பதிவு இயந்திரங்களில் உள்ள குறைபாடுகளை வெளிப்படுத்தியது. இது தேர்தல் மோசடிகளுக்கு எளிதில் இடமளிக்க முடியும்.

## மேற்கோள்கள்

பகுப்பு:வாழும் மக்கள்
பகுப்பு:இந்தியப் பொறியியலாளர்கள்
பகுப்பு:இந்திய அறிவியலாளர்கள்
ராசி ராவ்

**ராசி ராவ்** (*Rashi Rao*)  இந்திய நாட்டினைச் சார்ந்த வடிவழகி ஆவார். இவர் 2016 ஆம் ஆண்டு மிசு உலக இந்தியா பட்டம் வென்றார். 2016 ஆம் ஆண்டு மிசு உலகப் போட்டியில் ராசி இந்திய நாட்டினைப் பிரதிநிதித்துவப்படுத்தினார்.

ஆராவ் மிசு திவா 2015 ஆம் ஆண்டு போட்டியில் இறுதிப் போட்டியாளர்களில் ஒருவர் ஆவார். இவர் 2016 ஆம் ஆண்டில் மிசு உலக இந்தியா  முடிசூட்டப்பட்டார். இவர் 2015 ஆம் ஆண்டு ஐதல் கோசுலா என்னுமிடத்தில் மிசு உலக இந்தியா போட்டியிலும், 2016 ஆம் ஆண்டு பிலிப்பீன்சு நாட்டில் நடைபெற்ற மிசு உலகம் இந்தியா போட்டியிலும் இந்திய நாட்டினைப் பிரதிநிதித்துவப்படுத்தினார். பின்னர் 2017 ஆம் ஆண்டு மிசு இந்தியாவாக கானாவில் ட்ராசு இன் பின் பிரச்சாரத்தில் இந்திய நாட்டினைப் பிரதிநிதித்துவப்படுத்தினார்.

## மேற்கோள்கள்

பகுப்பு:வாழும் மக்கள்
பகுப்பு:இந்தியாவில் பல்கலைக்கழகம் வாரியாக முன்னாள் மாணவர்கள்
பகுப்பு:மறைக்கப்பட்ட பகுப்புகள்
பகுப்பு:குர்கான் மாவட்ட நபர்கள்
பகுப்பு:இந்தியப் பெண் உருமாதிரிக் கலைஞர்கள்
பகுப்பு:இந்தியர்கள்
பகுப்பு:இந்தியப் பெண்கள்
பகுப்பு:இந்தியாவில், பல்கலைக்கழகம் வாரியாக நபர்கள்
பகுப்பு:அரியானா நபர்கள்
அமி வசி

**அமி வசி** (*Ami Vashi*)  இந்திய நாட்டின் வடிவழகியாவார். நடனக் கலைஞராகவும் இந்திய அழகிப்போட்டியை வென்றவராகவும் அறியப்படுகிறார். இவர் 2003 ஆம் ஆண்டில் நடைபெற்ற பெமினா மிசு இந்தியா போட்டியில் பட்டத்தை வென்றார். 2003 ஆம் ஆண்டு நடைபெற்ற உலக அழகி போட்டியில் இந்திய நாட்டினை பிரதிநிதித்துவப்படுத்தினார். அப்போட்டியில் இவர், தேர்ந்தெடுக்கப்பட்ட இறுதிப் போட்டியாளர்கள் ஐந்து பேரில் நான்காவது இடத்தைப் பிடித்தார்.

## குடும்பம்
இவரது தந்தையின் பெயர் செயப்பிரகாசு என்பதாகும். இவரின் தாயார் பத்ரா வாசி ஆவார்.

## தனிப்பட்ட தகவல்கள்
அமி வசி அமெரிக்க நாட்டின் லாசு ஏஞ்சல்சில் வளர்ந்தார். இவர் தனது நேரத்தை கலிபோர்னியாவில் உள்ள பசடேனாவிற்கும் மும்பைக்கும் இடையே பிரித்துக் கொள்கிறார். இவர் தெற்கு கலிபோர்னியா பல்கலைக்கழகத்தில் பட்டம் பெற்றவர் ஆவார்.

## தொழில் வாழ்க்கை
இவரது மாடல் தொடர்பான பணியைத் தவிர, வாசி இந்திய பாரம்பரிய நடனம் மற்றும் யோகா பயிற்சி செய்கிறார். மேலும் லாசு ஏஞ்சல்சு பகுதியிலும் இந்தியாவிலும் பல்வேறு சமூக சேவை முயற்சிகளில் ஈடுபட்டுள்ளார்.

## மேற்கோள்கள்

பகுப்பு:வாழும் மக்கள்
பகுப்பு:அமெரிக்கப் பெண்கள்
லச்சா ராம் தோமர்

**லச்சா ராம் தோமர்** (*Lajja Ram Tomar*) அல்லது **லச்சாராம் தோமர்** (*Lajjaram Tomar*) பள்ளி ஆசிரியர் மற்றும் கல்வியாளர் ஆவார். 1979 ஆம் ஆண்டு முதல் 2004 ஆம் ஆண்டு இறக்கும் வரை ராசுடிரிய சுயம்சேவக் சங்கத்தின் (ஆர். எசு. எசு) கல்வி பிரிவான வித்யா பாரதி பிரிவின் தலைவராக இருந்தார்.

## வாழ்க்கை மற்றும் தொழில்
தோமர் 1930 ஆம் ஆண்டு சூலை மாதம் 21 ஆம் தேதியன்று  விவசாய குடும்பத்தில் பிறந்தார். ஆக்ராவில் உள்ள பாப்டிசிட் மிசன் பள்ளியில் படித்தார். தனது குழந்தை பருவத்திலிருந்தே ஆர். எசு. எசு. பிரிவில் சுயம்சேவகனாக சேர்ந்தார்.முதுகலை மற்றும் இளங்கலை கல்வியியல்பட்டங்களைப் பெற்றார். பட்டம் பெற்று விரிவுரையாளராக பணியாற்றினார்.

1957 ஆம் ஆண்டில், ஆக்ராவில் சரசுவதி சிசு மந்திர் என்ற அமைப்பை நிறுவி அவ்வமைப்பின் முதல்வராக பணியாற்றினார். 1961 ஆம் ஆண்டில், ஆர். எசு. எசு பள்ளிகளின் வலையமைப்பில் *சரசுவதி வித்யா மந்திர்* என்ற மேல்நிலைப் பள்ளியை நிறுவினார். 1972 ஆம் ஆண்டில், *பாரதிய சிக்சா சன்சுதான்* என்று அழைக்கப்படும் உத்தரபிரதேசத்தில் உள்ள ஆர். எசு. எசு அமைப்பின் முழு பள்ளி வலையமைப்பின் செயலாளராக நியமிக்கப்பட்டார். 1977 ஆம் ஆண்டில் ஆர். எசு. எசு. பிரசகராக ஆன இவர், 1979 ஆம் ஆண்டில் ஆர்.எசு. எசு. அமைப்பின் அகில இந்திய பள்ளி வலையமைப்பான வித்யா பாரதி அமைப்புச் செயலாளராக நியமிக்கப்பட்டார். மேலும் லக்னோவில் உள்ள அவ்வமைப்பின் பதிவு செய்யப்பட்ட அலுவலகத்திலும் பணிபுரிந்தார்.

1990 ஆம் ஆண்டில், இவர் *ராசுடிரிய மார்கதர்சக்* (வித்யா பாரதியின் தேசிய வழிகாட்டி) ஆக பதவி உயர்வு பெற்றார். அவருக்குப் பிறகு தினநாத் பத்ரா அமைப்புச் செயலாளராக நியமிக்கப்பட்டார். புதிய பாத்திரத்தில், இவர் குருசேத்ராவில் உள்ள சன்சுகிருதி பவனில் இருந்து 2004  ஆம் ஆண்டு இறக்கும் வரை பணியாற்றினார்.

## யோசனைகள்

### "பண்டைய இந்து அறிவின்" மேன்மை
*வித்யா பாரதி சிந்தனையின் பாதை* என்ற நூலில், பண்டைய இந்து அறிவு மேற்கத்திய அறிவியல் முன்னேற்றங்களுக்கு முன்பே இருந்ததாக *தோமர்* கூறுகிறார். ரிக்வேத வசனங்கள் ஒளியின் வேகத்தை வழங்குகின்றன. சம்க்ய அறிஞர்கள் பிரபஞ்சத்தை 2 பில்லியன் ஆண்டுகள் பழமையானது என்று குறிப்பிட்டனர். மேலும் பரத்வாசா முனிவர் விமான பொறியியல் குறித்து ஒரு உரையை எழுதியுள்ளார்.}}

### வரவேற்பு
தோமரின் கருத்துக்கள் விமர்சிக்கப்பட்டுள்ளன. அக்சய் பக்காயாவின் கூற்றுப்படி,

பகாயா தொடர்ந்து கூறுகிறார்.

## வெளியீடுகள்
* *வித்யா பாரதி சிந்தன் கி திசா* (வித்யா பாரதி எண்ணத்தின் பாதை, 2001 ஆம் ஆண்டு).
* பிராச்சின் பாரதிய சிக்சா பாத்தி (பண்டைய இந்தியாவின் கல்வி முறைகள், 2014 ஆண்டு) சுருச்சி பிரகாசன்,  .
* *பாரதிய சிக்சா கே மூல் தத்வ* (இந்திய கல்வியின் தத்துவம், 2014) சுருச்சி பிரகாசன்,  .

## குறிப்பு

## மேற்கோள்கள்

## ஆதாரங்கள்

* 
* 
* 
 

## வெளி இணைப்புகள்
* 

பகுப்பு:இந்தியக் கல்வியாளர்கள்
பகுப்பு:ராஷ்டிரிய சுயம்சேவாக் சங்கம்
பகுப்பு:இந்தியப் பள்ளிகள்
ஜம்தானி

**ஜம்தானி** (*Jamdani*) என்பது வங்காளதேசத்தின் நாராயண்கஞ்ச் மாவட்டத்தின் தெற்கு ரூப்ஷி என்ற இடத்தில் சிதாலக்வா ஆற்றின் கரையில் பல நூற்றாண்டுகளாக உற்பத்தி செய்யப்படும்  மஸ்லின் புடவையாகும்.

வரலாற்றுச் சிறப்புமிக்க ஜம்தானி தயாரிப்பு முகலாய சகாப்தத்தில் அரச குடும்பத்தினரால் ஆதரிக்கப்பட்டது. பிரித்தானியர் ஆட்சியின்போது, பிரிட்டனில் உற்பத்தி செய்யப்படும் இறக்குமதி செய்யப்பட்ட துணிகளுடன் போட்டியிட முடியாததால் வங்காளத்தின் ஜம்தானி மற்றும் மஸ்லின் தொழில்கள் வேகமாக வீழ்ச்சியடைந்தன. சமீப ஆண்டுகளில், வங்காளதேசத்தில் ஜம்தானி உற்பத்தி மீண்டும் புத்துயிர் பெற்றுள்ளது. ஜம்தானி பொதுவாக பருத்தி மற்றும் தங்க நூல் கலவையைப் பயன்படுத்தி நெய்யப்படுகிறது.

## பெயர்க்காரணம்
ஜம்தானி முதலில் ‘டாக்காய்’ என்று அழைக்கப்பட்டது (டாக்கா நகரத்தின் பெயரால் ‘டாக்காய்’ என்று பெயரிடப்பட்டது) வங்காளப் பிராந்தியத்தில் உள்ள பல பண்டைய ஜவுளி நெசவு மையங்களில் டாக்காவும் ஒன்றாகும். முகலாயப் பேரரசின் கீழ் ஜம்தானி என்ற பாரசீகச் சொல் மொகலாயர்களின் அரசவை மொழியாக இருந்ததால், மக்கள் மத்தியில் பிரபலமாக பயன்படுத்தப்பட்டது. ஜம்தானி புடவைகள் ‘டாக்காய் ஜம்தானி’ அல்லது வெறுமனே ‘டாக்காய்’ என்று பிரபலமாக அழைக்கப்பட்டது. ஜம்தானியின் வளர்ச்சி பற்றிய டாக்காவின் ஆரம்பகால குறிப்புகளில் காணப்படுகிறது.

## தோற்றம்
உரோம மாலுமிகளால் கையேடு போன்று பயன்படுத்தப்பட்ட செங்கடல் செலவு என்ற புத்தகத்திலும், அரபு, சீன மற்றும் இத்தாலிய பயணிகள் மற்றும் வர்த்தகர்களின் கணக்குகளிலும் மஸ்லினின் இந்திய தோற்றம் பற்றிய ஆரம்ப குறிப்பு காணப்படுகிறது.

ஜம்தானி என்பது பருத்தியால் செய்யப்பட்ட கைத்தறி துணி ஆகும். இது வரலாற்று ரீதியாக மஸ்லின் என்று குறிப்பிடப்பட்டது. ஜம்தானி நெசவு பாரம்பரியம் வங்காள வம்சாவளியைச் சேர்ந்தது. இது மிகவும் நேரமும் உழைப்பும் எடுத்துக்கொள்ளும் கைத்தறி நெசவு வடிவங்களில் ஒன்று. மேலும் இது மிகச்சிறந்த மஸ்லின் வகைகளில் ஒன்றாகவும், வங்காளதேச நெசவாளர்களின் மிகவும் கலை வடிவங்களின் ஒன்றாகவும் கருதப்படுகிறது. பாரம்பரியமாக டாக்காவைச் சுற்றியுள்ள பகுதிகளில் தறியில் உருவாக்கப்பட்ட ஜம்தானி, கருத்தாக்கங்கள் நிறைந்ததாகும். 
thumb|331x331px|ஜம்தானி நெசவு செய்யும் பாரம்பரிய முறை
பெரும்பாலும் புடவைகளுக்குப் பயன்படுத்தப்பட்டாலும், ஜம்தானி தலையை மூடவும் மற்றும் கைக்குட்டைகளாகவும் பயன்படுத்தப்படுகிறது. ஜம்தானி என்பது வங்காளத்தின் பண்டைய துணி தயாரிக்கும் நுட்பங்களின் (2,000 ஆண்டுகள் பழமையானது) 14 ஆம் நூற்றாண்டிலிருந்து வங்காள முஸ்லிம்களால் தயாரிக்கப்பட்ட மஸ்லினுடன் இணைந்ததாக நம்பப்படுகிறது. ஜம்தானி டாக்கா தறிகளின் மிகவும் விலையுயர்ந்த தயாரிபாகும். ஏனெனில் இதற்கு மிக நீண்ட நேரமும் மற்றும் அர்ப்பணிப்பும் தேவைப்படுகிறது.

## முக்கியத்துவம்
2013 ஆம் ஆண்டில், ஜம்தானி நெசவு பாரம்பரிய கலை யுனெஸ்கோவால் மனிதகுலத்தின் அழிந்துவரும் கலாச்சார பாரம்பரியமாக அறிவிக்கப்பட்டது.

ஜம்தானி புடவை 2016 ஆம் ஆண்டில், வங்காளதேசத்தின் புவியியல் சார்ந்த குறியீட்டைப் பெற்றது.

## இதனையும் காண்க

* தங்காயில் புடவை

## மேற்கோள்கள்

## வெளி இணைப்புகள்
*Jamdani's Struggle to Survive
*Bangladesh Handloom Board Official Website

பகுப்பு:மேற்கு வங்கத்தின் பண்பாடு
பகுப்பு:டாக்கா மாவட்டம்
பகுப்பு:வங்காளதேசப் பண்பாடு
பகுப்பு:புடவைகள்
சியாம் ரங்கீலா

**சியாம் ரங்கீலா** (*Shyam Rangeela*) சியாம் சுந்தர் என்பது இவரது இயற்பெயராகும்.  இவர் இந்திய நாட்டின் இராசத்தான் மாநிலம் அனுமன்கர் பகுதியைச் சேர்ந்த இந்திய நகைச்சுவை நடிகர் மற்றும் அரசியல்வாதி ஆவார். இவர் 1994 ஆம் ஆண்டு ஆகத்து மாதம் 25 ஆம் தேதியன்று பிறந்தார்.

## ஆரம்பகால வாழ்க்கை
ரங்கீலா 1994 ஆம் ஆண்டு ஆகத்து மாதம் 25 ஆம் தேதியன்று இந்திய மாநிலமான இராசத்தான் மாநிலத்தில் உள்ள அனுமன்கர் மாவட்டத்தின் பிலிபங்கா நகரத்தின் மனக்தேரி கிராமத்தில் பிறந்தார். இவரின் தந்தை ஜவகர்லால் ஒரு விவசாயி ஆவார். 2013 ஆம் ஆண்டில் இந்த கிராமத்தை விட்டு வெளியேறி ஒரு புதிய கிராமத்திற்கு குடிபெயர்ந்தார். ரங்கீலாவின் குடும்பம் தற்போது சிறீ கங்காநகரின் ரைசிங் நகரின் மோகமாவாலா கிராமத்தில் வசித்து வருகின்றனர். இவர் ஒரு இந்து குடும்பத்தைச் சேர்ந்தவர் ஆவார். எட்டாம் வகுப்பு வரை சியாமின் கல்வி மனக்தேரி கிராமத்திலும், பின்னர் பன்னிரண்டாம் வகுப்பு வரை சூரத்கரிலும் படித்தார். அதன்பிறகு, இவர் 2012 ஆண்டு முதல் 2015 ஆம் ஆண்டு வரை இராசத்தான் மாநிலம் செய்ப்பூரில் அனிமேசன் படிப்பை மேற்கொண்டார்.

## நகைச்சுவை வாழ்க்கை
ரங்கீலா தி கிரேட் இந்தியன் லாப்டர் சேலஞ்சில் பிரதமர் நரேந்திர மோடி மற்றும் இந்திய தேசிய காங்கிரசு தலைவர் ராகுல் காந்தி பிரதிபலித்து நடித்தபோது அனைவரின் கவனத்தை ஈர்த்தார். நீதிபதி அக்சய் குமாரிடமிருந்து நின்று கைதட்டினை பெற்றார். இருப்பினும் அது ஒருபோதும் நிகழ்ச்சியில் ஒளிபரப்பப்படவில்லை. அதற்கு முன்பு, இவர் செய்ப்பூரில் உள்ள ஒரு நிறுவனத்தில் நிகழ்ச்சிகளை நிகழ்த்தினார். மேலும் அரசியல்வாதிகளைப் பின்பற்றினார்.

## அரசியல் வாழ்க்கை
ரங்கீலா 2022 ஆம் ஆண்டு மே மாதத்தில் ஆம்ஆத்மி கட்சியில் சேர்ந்தார். இவரது நகைச்சுவை 'மிகவும் அரசியல்' என்பதால் தொலைக்காட்சி நிகழ்ச்சிகள் அவரை மீண்டும் மீண்டும் நிராகரிப்பதாகக் கூறி தொடர்ச்சியான ட்வீட்டுகளைப் பகிர்ந்து கொண்டனர்.

இவர் 2024 ஆம் ஆண்டு இந்திய பொதுத் தேர்தலில் வாரணாசி தொகுதியில் இருந்து சுயேட்சை வேட்பாளராக போட்டியிடவிருந்தார்.எனினும் அவரது நியமனத்தை இந்திய தேர்தல் ஆணையம் நிராகரித்தது.

## மேற்கோள்கள்

பகுப்பு:1995 பிறப்புகள்
பகுப்பு:வாழும் மக்கள்
பகுப்பு:இந்திய நகைச்சுவையாளர்கள்
பகுப்பு:ராஜஸ்தான் அரசியல்வாதிகள்
தணிகைச்செல்வன்

**தணிகைச்செல்வன்** (பிப்ரவரி 28, 1935 - அக்டோபர் 29, 2024) என்பவர் தமிழ்நாட்டைச் சேர்ந்த கவிஞராவார். எழுபதாண்டுகளாகக் கவிதைகள் எழுதியும் பல பொதுவுடைமை மேடைகளில் கவிதை வாசித்தும் வந்துள்ளார். 

## வாழ்க்கைக் குறிப்பு
இவர் மதராஸ் மாகாணத்தின், செங்கல்பட்டு மாவட்டததில் பாலாற்றங்கரையின் அருகே உள்ளஉறைக்​காட்டுப்​பேட்​டை​யில் 1935 பிப்ரவரி 28 ஆம் நாள் நெசவாளர் குடும்பத்தில் பிறந்தார்.  மருத்துவத்துறையில் பணியாற்றி ஓய்வு பெற்றார். வயது மூப்பின் காரணமாக 90 ஆவது வயதில் 2024 அக்டோபர் 29 ஆம் நாள் காலமானார்.

## இலக்கியப் பணி
செம்​மலர், குடியரசு, முரசொலி, நந்தன், தமிழர் கண்ணோட்டம், தாய்​மண், சிந்​தனை​யாளன், தினமணிக் ​க​திர், தென்​மொழி, கவிதாசரண் போன்ற இதழ்களில் கவிதைகளை எழுதியுள்ளார். 

### கவிதை நூல்கள்
இவர் எழுதி வெளியிட்ட கவிதை நூல்கள்.
# தணிகைச்செல்வன் கவிதைகள் (1975)
# சமூக சேவகி சேரிக்கு வந்தாள்(1978)
# பூபாலம் (1981)
# ஒரு துண்டு இந்தியாவும் நானும் (1983)
# சிவப்பதிகாரம் (1986)
# உலக்கையிலும் பூ பூக்கும் (1991)
# சகாராவின் தாகம் (1997)
# தணிகைச்செல்வன் கவிதைகள் தொகுப்பு நூல்கள்(2001)
### கட்டுரை நூல்கள்
இவர் எழுதி வெளியிட்ட கட்டுரை நூல்கள்.
# இலக்கும் இலக்கியமும் (2003)
# தத்துவ தலைமை (2015)
# ஆட்சி மாற்றமும் அடிப்படை மாற்றமும் ஒரு மார்க்சிய அரிச்சுவடி (2023)
# கிழக்கு முதல் கிழக்கு வரை
# கவிதைகளில் அவன் மானிடன்

## பொதுவுடைமைப் பணி
மருத்​துவத் துறைப் பணியிலிருந்து பொதுவுடைமைச் சிந்தனை ஈர்ப்பால் ஒன்றுபட்ட கம்யூனிஸ்ட் கட்சியில் 1958 இல் தன்னை இணைத்துக் கொண்டார். சீனப் போரின் போது இரண்டுபட்ட கம்யூனிஸ்ட் கட்சியில் மார்க்சிஸ்ட் கம்யூனிஸ்ட் கட்சியில் இணைத்துக் கொண்டார். தமிழ்நாடு முற்போக்கு எழுத்தாளர் சங்கத்தை உருவாக்கிய முன்னோடிகளுள் ஒருவராவார். ஈழப் பிரச்சினையில்  கட்சியில் ஏற்பட்ட கருத்து முரண்பாட்டால் சிபிஎம் கட்சியிலிருந்தும் தமுஎசவிலிருந்தும் விலகினார்.

## மேற்கோள்கள்

பகுப்பு:2024 இறப்புகள்
பகுப்பு:1935 பிறப்புகள்
பகுப்பு:தமிழ்ப் பொதுவுடமைவாதிகள்
பகுப்பு:தமிழகக் கவிஞர்கள்
எர்பியம்(III) தெலூரைடு

**எர்பியம்(III) தெலூரைடு** (*Erbium(III) telluride*) என்பது Er2Te3  என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். எர்பியத்தின் தெலூரைடு உப்புகளில் இதுவும் ஒன்றாகும். Fddd என்ற இடக்குழுவில்  0.77(5) எலக்ட்ரான் வோல்ட்டு என்ற ஆற்றல் இடைவெளியுடன் Sc2S3 என்ற கட்டமைப்பில் இது படிகமாகிறது. குறைக்கடத்திப் பண்புகளைப் பெற்றுள்ளது. எர்பியம் மற்றும் தெலூரியம் தனிமங்களைச் சேர்த்து வினைபுரியச் செய்து எர்பியம்(III) தெலூரைடு சேர்மத்தை தயாரிக்கலாம். அல்லது எர்பியம்(III) குளோரைடு சேர்மத்தை வேதியியல் ஆவி கடத்தல் வினைக்கு உட்படுத்தியும் இதை தயாரிக்கலாம்.

## மேற்கோள்கள்

## மேலும் வாசிக்க
* 

பகுப்பு:எர்பியம் சேர்மங்கள்
பகுப்பு:தெலூரைடுகள்
பிராம்ப்டன் ஜெயின் கோயில்

**பிராம்ப்டன் ஜெயின் கோயில்** அல்லது **பகவான் 1008 ஆதிநாதர் சமணக் கோயில்**  (*Brampton Jain Temple* or *Bhagwan 1008 Adinatha Swamy Jain Temple*) கனடா நாட்டில் இந்தியக் கட்டிடக் கலை நயத்தில் கட்டப்பட்ட முதல் சமணக் கோயில் ஆகும்.இக்கோயிலின் மூலவர் சமணச் சமயத் தீர்த்தாங்கரர்களில் முதல்வரான ரிசபநாதர் எனும் **ஆதிநாதர்** ஆவர். இந்த ஜெயின் கோயில் கனடா நாட்டின் ஒன்றாரியோ மாகாணத்தில் உள்ள பிராம்ப்டன் நகர்புறத்தில் அமைந்துள்ளது. 
## வரலாறு
கனடாவின் ஒன்றாரியோ மாகாணத்தில் சுமார் 10,000 சமணர் வாழ்கின்றனர்..அதில் மூன்றில் இரண்டு பங்கினர் தொராண்டோ பெருநகரத்தில் வாழ்கின்றனர்.
இந்தியாவிலிருந்து *பத்ரக் சாருகீர்த்தி* என்பவர் மேற்பார்வையில், 2011ஆம் ஆண்டிலிருந்து பிராம்ப்டன் ஜெயின் கோயில் நிர்மாணிக்க துவங்கப்பட்டது.  இக்கோயில் நிர்மாணிக்க ஜெயினர்கள் நன்கொடைகள் வழங்கினர்.
## கட்டிடக் கலை
இந்தியப் பாரம்பரியக் கட்டிடக் கலைநயத்தில் இக்கோயில் நிறுவப்பட்டது. மேலும் இக்கோயிலிக்கு முன்பாக பெரிய வெற்றித் தூண் நிறுவப்பட்டுள்ளது.

## மேற்கோள்கள்

## வெளி இணைப்புகள்
* 
*

பகுப்பு:சமணக் கோயில்கள்
பாடர் நாகசேனி சட்டமன்றத் தொகுதி

**பாடர் நாகசேனி சட்டமன்றத் தொகுதி** (Padder–Nagseni Assembly constituency) என்பது இந்தியா வட மாநிலமான சம்மு-காசுமீரின் சம்மு-காசுமீர் சட்டமன்றத்தில் உள்ள 90 தொகுதிகளில் தொகுதியும் ஒன்றாகும். பாடர் நாகசேனி,  உதம்பூர் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும். 
## தேர்தல் முடிவுகள்
2024 இல் நடந்த சம்மு காசுமீர் சட்டப்பேரவைத் தேர்தலில் பாரதிய சனதா கட்சி வேட்பாளர் சுனில்குமார் சர்மா 17036 வாக்குகள் பெற்று வெற்றி பெற்றார்.

## மேற்கோள்கள்

 

பகுப்பு:கிஷ்துவார் மாவட்டம்
பகுப்பு:சம்மு காசுமீர் சட்டப் பேரவை தொகுதிகள்
கோத்தாந்தி ரங்க ராவ்

**கோத்தாந்தி ரங்க ராவ்** (*Goddanti Ranga Rao*) (தெலுங்கு:గొద్దంటి రంగారావు) பாரத் சாரணர்கள் மற்றும் வழிகாட்டிகளின் இயக்குநராக பணியாற்றிய இந்தியர் ஆவார்.1994 ஆம் ஆண்டில்,  238 வது *[[வெண்கல ஓநாய் விருது]]* ரங்கா ராவுக்கு வழங்கப்பட்டது. இவ்விருது உலக சாரணர் இயக்கத்தின் உலக அமைப்பின் ஒரே சிறப்புமிக்க விருதாகும். இது உலக சாரணிய குழுவால் உலக வழிகாட்டிகளுக்கு விதிவிலக்கான சேவைகளுக்காக வழங்கப்பட்டது.

## மேற்கோள்கள்

பகுப்பு:இந்தியாவில் சாரணியம்
பகுப்பு:ஆண்டுகள் வாரியாக பிறப்புகள்
பகுப்பு:மறைக்கப்பட்ட பகுப்புகள்
பகுப்பு:சாரண விருதுகள்
பீட்டர் மண் பாம்பு

**பீட்டர் மண் பாம்பு**, பீட்டர் கேடய வால் மற்றும் கேடய வால் மண் பாம்பு எனப் பொதுவாக அழைக்கப்படும் ***யூரோபெல்டிசு பீட்டர்சி***, *ஐரோபெல்டிடே* குடும்பத்தைச் சேர்ந்த நச்சற்றப் பாம்பு சிற்றினமாகும். இந்த சிற்றினம் இந்தியாவில் காணப்படுகிறது.

## சொற்பிறப்பியல்
பீட்டர் மண் பாம்பின் சிற்றினப் பெயரான *பீட்டர்சி*, செருமன் ஊர்வனவியல் அறிஞர் வில்கெல்ம் பீட்டர் (1815-1883) நினைவாக இடப்பட்டுள்ளது.

## புவியியல் வரம்பு
*யூ. பீட்டர்சி* தென்னிந்தியாவில் ஆனைமலை மலைகளில், 4000 முதல் 5000 அடி உயரத்தில் காணப்படுகிறது.

## வாழ்விடம்
*யூ. பீட்டர்சியின்* விருப்பமான இயற்கை வாழிடம் காடு ஆகும் .

## விளக்கம்
*யூ. பீட்டர்சி* முதுகுபுறம் சீரான பழுப்பு அல்லது மஞ்சள் புள்ளிகளுடன் பழுப்பு நிறத்திலிருக்கும். வயிற்றுபுறத்தில் ஒழுங்கற்ற மஞ்சள் நிறப் புள்ளிகள் உள்ளன.

இதனுடைய உடல் மொத்த நீளம் (வால் உட்பட  செமீ (7 + 1⁄2 அங்குலம்) 19 செ.மீ. ஆகும்.

மென்மையான முதுகுப்பகுதியில் 17 வரிசைகளில் நடுப்பகுதியில், தலைக்குப் பின்னால் 19 வரிசைகளில் அமைக்கப்பட்டுள்ளன. வயிற்றுப் பகுதியில் 151 180 செதிலகளும் வாலடியில் 6 முதல் 11 செதில்கள் காணப்படும்.

முன் முனை கூர்மையாக காணப்படும். நாசி செதில் தலையின் கவசப் பகுதியின் நீளத்தை விட சற்று குறைவாக உள்ளது. கண்கள் சிறியன. வால் வட்டமாகவோ அல்லது சற்று பக்கவாட்டாக தட்டையாகக் காணப்படும். வால் இறுதியில் காணப்படும் முனைய முதுகெலும்பு செதில்கள் தனித்தனியாக பலவரிகளுடன் காணப்படும். இறுதியில் காணப்படும் உடல் மேல் செதில் குறுக்கு முகட்டுடன் மழுங்கி காணப்படும்.

## நடத்தை
*யூ. பீட்டர்சி* நிலத்திலும் மண்ணில் புதைந்தும் வாழக்கூடிய பாம்பு ஆகும்.

## இனப்பெருக்கம்
*யூ. பீட்டர்சி* உள்பொரி முட்டையிடும் பாம்பாகும்.

## மேற்கோள்கள்

## மேலும் வாசிக்க
*Beddome, R.H. (1878). "Descriptions of new Uropeltidae from Southern India, with Remarks on some previously-described Species". *Proceedings of the Zoological Society of London* **1878** (1): 154–155. (*Silybura petersi*, new species, p. 154).
*Beddome, R.H. (1886). "An Account of the Earth-Snakes of the Peninsula of India and Ceylon". *Annals and Magazine of Natural History, Fifth Series* **17**: 3–33. (*Silybura Petersi*, p. 22).
*George Albert Boulenger. (1890). *The Fauna of British India, Including Ceylon and Burma. Reptilia and Batrachia*. London: Secretary of State for India in Council. (Taylor and Francis, printers). xviii + 541 pp. (*Silybura petersii*, p. 261).
* (2003). *Handbook: Indian Snakes*. Kolkata: Zoological Survey of India. 292 pp. .
*Malcolm Arthur Smith (1943). *The Fauna of British India, Ceylon and Burma, Including the Whole of the Indo-Chinese Sub-region. Reptilia and Amphibia. Vol. III.—Serpentes.* London: Secretary of State for India. (Taylor and Francis, printers). xii + 583 pp. (*Uropeltis petersi*, new compination, p. 84).

## வெளி இணைப்புகள்

* Uropeltis petersiஇல்Reptarium.cz ஊர்வன தரவுத்தளம். அணுகப்பட்டது 13 டிசம்பர் 2007.

பகுப்பு:மேற்குத் தொடர்ச்சி மலையின் அக இட விலங்குகள்
பகுப்பு:இந்திய ஊர்வன
சாந்திப்பூரி புடவை

thumb|right|சாந்திப்பூரி புடவை
**சாந்திப்பூரி புடவை** (Shantipuri sari) என்பது மேற்கு வங்காளத்தில் பாரம்பரியமாக கைத்தறியாக நெய்யப்படும் புடவை வகையாகும். இது மேற்கு வங்காளத்தின் சாந்திப்பூர் நகரம் மற்றும் நதியா மாவட்டத்தின் சுற்றியுள்ள பகுதியில் உற்பத்தி செய்யப்படுகிறது. சாந்திப்பூரி கைத்தறி புடவை (அல்லது துணிகள்) வடிவமைப்புகளின் புதுமை, கூடுதல் இழை கொண்ட கை நூற்பு முறை, வெவ்வேறு வண்ண வடிவங்கள் மற்றும் துணியின் மெல்லிய நுணுக்கம் ஆகியவற்றிற்கு பிரபலமானது. சிறந்த சாந்திப்பூரி புடவை உலகம் முழுவதும் மிகவும் விரும்பப்படும் ஒன்றாக இருக்கிறது. சாந்திப்பூரி புடவை 2009 ஆம் ஆண்டில்  புவியியல் சார்ந்த குறியீட்டைப் பெற்றது.

சாந்திப்பூரி புடவையின் சிறப்பு என்னவென்றால், இது *குடி பன்ஜ்* என்று அழைக்கப்படும் எளிய பாரம்பரிய மடிப்பு வடிவத்தில் சந்தைப்படுத்தப்படுகிறது.

## பெயர்க்காரணம்
ஜவுளி நெசவு 15 ஆம் நூற்றாண்டின் முதல் தசாப்தத்தில் இருந்து சாந்திப்பூரில் தொடங்கியது. பல நூற்றாண்டுகளுக்கு முன்பு, துணி நெசவு சாந்திப்பூரைச் சுற்றி பரவியது. இங்கு நெய்யப்பட்ட துணிகளில் புடவைகளும் ஒன்றாகும். பின்னர் சாந்திப்பூரில் தயாரிக்கப்பட்ட புடவைகள் *சாந்திப்பூரி புடவை* என்று அழைக்கப்பட்டன. "சாந்திப்பூரி" என்ற சொல் துணிகளின் மையமான சாந்திப்பூரிலிருந்து பெறப்பட்டது.

## வரலாறு
பதினைந்தாம் நூற்றாண்டின் முற்பகுதியில், வங்காளத்தில் உள்ள கௌடாவின் ராஜா கணேசனின் ஆட்சியின் போது நெசவாளர்கள் முதலில் சாந்திப்பூரில் குடியேறினர். சாந்திப்பூர் புடவையின் பழமையான தேதி கிபி 1409 வரை செல்கிறது. பதிவுகளின்படி, முதல் புடவைகள் கிபி 1409 இல் கௌட மன்னர் கணேச தானு சதந்தேப்பின் ஆட்சியின் போது சாந்திப்பூரில் நெய்யப்பட்டன. சாந்திப்பூரின் நெசவு பாரம்பரியம் அத்வைதி ஆச்சார்யாவின் (1460-1558) வாழ்க்கை வரலாற்று கையெழுத்துப் பிரதியில் *அத்வைத் மங்கல்* என்று பதிவு செய்யப்பட்டுள்ளது. நதியாவின் மன்னன் உருத்ர ராயன் ஆட்சிக் காலத்திலும், முகலாய ஆட்சி காலத்திலுமே சாந்திப்பூரில் கைத்தறி நெசவு ஒரு பாரம்பரிய தொழிலாக இருந்தது. நதியாவின் மன்னன் உருத்திர ராயனின் ஆட்சியின் போது, நெசவாளர்களின் பணி பெரும் பாராட்டையும் புகழும் பெற்றது. அந்த நேரத்தில் அரேபியா, கிரேக்கம், துருக்கி, ஈரான் மற்றும் ஆப்கானிஸ்தானுக்கு புடவைகள் ஏற்றுமதி செய்யப்பட்டன. அதன்பிறகு, இந்தத் தொழில் பிரித்தானிய கிழக்கிந்திய நிறுவனத்தின் கட்டுப்பாட்டின் கீழ் வந்தது. தயாரிப்புகளில் முக்கியமாக புடவைகள் மற்றும் வேட்டிகள் இருந்தன. ஆனால் சாந்திப்பூர் புடவை தயாரிப்பதில் சிறந்து விளங்கின. சாந்திப்பூரில் உள்ள நெசவாளர்களும் புடவைகளும் மிகவும் பிரபலமாக இருந்தனர். மேலும், அவர்கள் வங்காள நாட்டுப்புற இலக்கியத்திலும் இடம் பெற்றனர்.

ஆரம்ப கட்டங்களில், சாந்திப்பூரில் உற்பத்தி செய்யப்படும் துணிகள் கைத்தறி பருத்தி நூலை உள்ளடக்கி இருந்தது. கிபி 1824 இன் பிற்பகுதியில் நூற்பாலைகளால் நெய்யப்பட்டது. சாந்திப்பூரைச் சேர்ந்த நெசவாளரான பிரேன் குமார் பாசக்கு, தனது பணிக்காக 2021 ஆம் ஆண்டில் பத்மசிறீ விருதைப் பெற்றார்.

## இதனையும் காண்க
* தங்காயில் புடவை
* ஜம்தானி புடவை
* தாந்த் புடவை

## மேற்கோள்கள்

## வெளி இணைப்புகள்
*
* Santipuri Saree — West Bengal Handloom

பகுப்பு:மேற்கு வங்கத்தின் பண்பாடு
பகுப்பு:புடவைகள்
பகுப்பு:வங்காளதேசப் பண்பாடு
கேதார் நாத் சாகு

**கேதார் நாத் சாகு** (*Kedar Nath Sahoo*)  இந்திய நாட்டினைச் சார்ந்த பாரம்பரிய நடனக் கலைஞர் ஆவார்.  இவர் சாவ் நடனத்தின் செரைகெல்லா பாரம்பரியத்தின் முன்னணி நிபுணர்களில் ஒருவராக அறியப்படுகிறார். .இவர் சார்க்கண்டு மாநில அரசாங்கத்தின் அரசு சாவ் நடன மையத்தின் (*சாவ் நிருத்யா கலா கேந்திரா*) நிறுவனர் மற்றும் இயக்குநராகப் பணியாற்றினார். அந்நிறுவனத்தில்  1974 ஆம் ஆண்டு முதல் 1988 ஆம் ஆண்டு வரை பணியாற்றினார். தனது தொழில் வாழ்க்கையின் ஆரம்ப கட்டங்களில், குமார் பிசய் பிரதாப் சிங் தியோ தலைமையிலான குழுவுடன் இணைந்து நடித்தார். ஆனால் பின்னர் கிழக்கு ஐரோப்பா, தென் அமெரிக்கா மற்றும் தென்கிழக்கு ஆசியா உட்பட இந்தியாவிலும் வெளிநாட்டிலும் பல இடங்களில் தனது சொந்த நடனக் குழுவை வழிநடத்தினார். இவரது மாணவர்களில் சரோன் லோவன், கோபால் பிரசாத் துபே மற்றும் சசாதர் ஆச்சார்யா போன்ற பல குறிப்பிடத்தக்க நடனக் கலைஞர்கள் அடங்குவர். 1981 ஆம் ஆண்டு சங்கீத நாடக அகாடமி விருதைப் பெற்ற இவர், கலைகளுக்கு செய்த பங்களிப்புகளுக்காக 2005 ஆம் ஆண்டில் இந்திய அரசு இவருக்கு நான்காவது மிக உயர்ந்த சிவில் விருதான பத்மசிறீ விருதை வழங்கியது. இவரது வாழ்க்கையின் பிற்பகுதியில், உடல்நிலை மோசமடைந்து தனது 88 ஆவது வயதில் கன்சாரி டோலாவில் உள்ள தனது வீட்டில் 2008 ஆம் ஆண்டு அக்டோபர் மாதம் 8 ஆம் தேதியன்று இறந்தார். இவருக்குத் திருமணமாகி ஐந்து மகன்களும் நான்கு மகள்களும் உள்ளனர்.

## மேலும் காண்க
* சாவ் நடனம்

## குறிப்புகள்

## மேற்கோள்கள்

## வெளி இணைப்புகள்

* 

## மேலும் வாசிக்க

* 

பகுப்பு:பத்மசிறீ விருது பெற்ற கலைத் துறையினர்
பகுப்பு:2008 இறப்புகள்
பகுப்பு:சங்கீத நாடக அகாதமி விருது பெற்றவர்கள்
பகுப்பு:ஆண்டுகள் வாரியாக பிறப்புகள்
பகுப்பு:இந்தியாவில் நடனம்
பகுப்பு:மறைக்கப்பட்ட பகுப்புகள்
பகுப்பு:மாநிலம் வாரியாக இந்திய நடனக் கலைஞர்கள்
பகுப்பு:கலைத் தொழில்களில் இந்தியர்கள்
பகுப்பு:சராய்கேலா கர்சாவான் மாவட்டம்
பத்ரவா சட்டமன்றத் தொகுதி

**பத்ரவா சட்டமன்றத் தொகுதி** (Bhaderwah Assembly constituency) என்பது இந்தியாவின் வட மாநிலமான சம்மு-காசுமீரின் சம்மு-காசுமீர் சட்டமன்றத்தில் உள்ள 90 தொகுதிகளில் ஒன்றாகும். பத்ரவா,  உதம்பூர் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும். 

## தேர்தல் முடிவுகள்
2024 இல் நடைபெற்ற சம்மு காசுமீர் சட்டப் பேரவைத் தேர்தலில் பாரதிய சனதா கட்சி வேட்பாளர் தலீப் சிங் 42128 வாக்குகள் பெற்று வெற்றிபெற்றார்.

## மேற்கோள்கள்

பகுப்பு:தோடா மாவட்டம்
பகுப்பு:சம்மு காசுமீர் சட்டப் பேரவை தொகுதிகள்
ஜெலாதெக் எல்ஆர்டி நிலையம்

**ஜெலாதெக் எல்ஆர்டி நிலையம்** (ஆங்கிலம்: *Jelatek LRT Station*; மலாய்: *Stesen LRT Jelatek*; சீனம்: 遮拉迪) என்பது மலேசியா, கோலாலம்பூர், செத்தியா வங்சா பகுதியில் கிளானா ஜெயா வழித்தடத்தில் அமைந்துள்ள ஓர் இலகுரக விரைவுப் போக்குவரத்து *(LRT)* நிலையமாகும். இந்த வழித்தடம் முன்பு புத்ரா வழித்தடம் என்று அழைக்கப்பட்டது.

இந்த நிலையம் சூன் 1, 1999 அன்று திறக்கப்பட்டது; மற்றும் அருகில் உள்ள ஜெலாதெக் குடியிருப்பின் பெயரில் இந்த நிலையத்திற்கும் பெயரிடப்பட்டது. இந்த நிலையம் ஜெலாதெக் சாலையின் மேற்குப் பகுதியில் கம்போங் டத்தோ கிராமாட் மற்றும் கிழக்குப் பகுதியில் தாமான் கிராமாட் ஆகிய வீடுமனைத் திட்டங்களுக்கு இடையே அமைந்துள்ளது.

## பொது

மஸ்ஜித் ஜமெயிக் எல்ஆர்டி நிலையம் தொடங்கி புத்ரா அயிட்ஸ் எல்ஆர்டி நிலையம் வரையிலான 12 இலகு விரைவுப் போக்குவரத்து நிலையங்களை உள்ளடக்கிய இரண்டாவது கட்டமைப்புப் பிரிவின் ஒரு பகுதியாக 1 சூன் 1999 அன்று இந்த நிலையம் திறக்கப்பட்டது.

## அமைவு

இந்த நிலையம் இரண்டு அடுக்குகளைக் கொண்ட நிலையமாகும். தொடருந்துகள் வழியாக ஏறி இறங்கும் இடம் தரையிலிருந்து மேலே உள்ளது. இந்த நிலையத்தில் கிளானா ஜெயா வழித்தடத்தின் சேவைகளுக்கான மையத் தளமும் உள்ளது.

ஓர் உயரமான நிலைய அமைப்பைக் கொண்ட ஜெலாதெக் நிலையம் இரண்டு அடுக்கு நிலைகளைக் கொண்டுள்ளது; அதாவது இரண்டு அடுக்குத் தளங்களைக் கொண்டது. கீழ் அடுக்கில், சாலை மட்டத்தில் பயணிகளின் அணுகல் தளம் உள்ளது; மற்றும் மேல் உயர் அடுக்கு நிலைகளில் கடப்புச் சீட்டு, சிற்றுண்ண்டிச் சாலைகள் உள்ளன. 

### மாற்றுத் திறனாளிகளுக்கான சேவை

அனைத்து அடுக்குகளிலும் படிக்கட்டுகள், மின்படிக்கட்டுகள் மற்றும் மாற்றுத் திறனாளிகளுக்கான சுமை தூக்கிகள் உள்ளன. அத்துடன் இரு திசைகளின் வழியாகப் பயணிக்கும் தொடருந்துகளுக்கு என தனிப்பட்ட ஒரு தீவு நடைமேடையையும் இந்த நிலையம் பயன்படுத்துகிறது. 

நவீன முறையிலான மழை வெயில் தடுப்பு கூரைகளால் இந்த நிலையம் கட்டப்பட்டு உள்ளது.

## பேருந்து சேவைகள்

## மேலும் காண்க
* கிளானா ஜெயா வழித்தடம்
* மலேசிய தொடருந்து போக்குவரத்து
* கிள்ளான் பள்ளத்தாக்கின் ஒருங்கிணைந்த போக்குவரத்து அமைப்பு

## மேற்கோள்கள்

## வெளி இணைப்புகள்

பகுப்பு:மலேசியத் தொடருந்து நிலையங்கள்
பகுப்பு:கிளானா ஜெயா வழித்தடம்
மனவீயம் சாலை

[thumb| மார்ச் 2019 இல் மனவீயம் சாலையில் [கலாபவன் மணி|கலாபவன் மணியின் நினைவாக நடந்த கச்சேரியின் காட்சி. பின்னணியில் மணியின் சுவர் ஓவியமும் காணப்படுகிறது.]]
**மனவீயம் சாலை** (*Manaveeyam Veedhi*) என்பது திருவனந்தபுரத்தில் உள்ள ஒரு சாலையாகும். நேப்பியர் அருங்காட்சியகம்-வெள்ளையம்பலம் சாலையில் உள்ள வயலார் ராமவர்மாவின் சிலையிலிருந்து ஆல்தாரா சந்திப்பில் உள்ள ஜி. தேவராஜன் மற்றும் பு. பாஸ்கரன் சிலைகள் வரை 180 மீ நீளமுள்ள இந்த சாலை, சாலையோரம் காட்சிப்படுத்தப்பட்ட ஏராளமான கலைப் படைப்புகளுக்கும், ஏராளமான கலாச்சார நிகழ்ச்சிகளுக்கும் பெயர் பெற்றது. தெரு நாடக நிகழ்ச்சிகள், கண்காட்சிகள் மற்றும் கலை விழாக்கள் இந்த சாலையில் அடிக்கடி நடத்தப்படுகின்றன. 

மனவீயம் சாலையில் கலாசார நிகழ்வுகள் நடத்தப்பட்ட வரலாற்றை 1995 ஆம் ஆண்டிலேயே காணலாம். இந்த இடத்தில் தெரு நாடகங்கள் தொடர்ந்து நடத்தப்பட்டன. 2001ல் அப்போதைய சட்டப்பேரவை சபாநாயகர் எம். விஜயகுமார், கலாசார நிகழ்ச்சிகளுக்கான மையமாக இந்த சாலையை திறந்து வைத்தார்.  2011 ஆம் ஆண்டில், தனது ‘மனவீயம்’ திட்டத்தின் ஒரு பகுதியாக, கேரள அரசு இந்த சாலையில் கலாச்சார நிகழ்வுகளை ஏற்பாடு செய்யத் தொடங்கியது. ஆரம்பத்தில் நாடக நிகழ்ச்சிகளை மட்டுமே நடத்தியது. ஜி.சங்கர பிள்ளையின் பல நாடகங்களின் நிகழ்ச்சிகள் இங்கு நடத்தப்பட்டுள்ளன. பின்னாளில், கேரளாவைச் சேர்ந்த ஓ. என். வி. குறுப்பு, அடூர் கோபாலகிருஷ்ணன், சுகதகுமாரி உட்பட பலர் இந்த சாலையில் நடந்த நிகழ்ச்சிகளில் கலந்து கொண்டனர். ஓவியக் கலைஞர் நம்பூதிரி உட்பட கேரளாவைச் சேர்ந்த பல பிரபல கலைஞர்களும் சாலையோர சுவர்களில் கலைப் படைப்புகளை உருவாக்கியுள்ளனர்.

மறைந்த எழுத்தாளர் கமலா சுரய்யாவின் நினைவாக கடந்த 2013 ஆம் ஆண்டு இந்த சாலையில் கவிஞரும் ஆர்வலருமான சுகதகுமாரி அவர்களால் மாவிலங்கம் மரம் நடப்பட்டது.  கலை முயற்சிகளைத் தொடரவும், பல்வேறு பிரச்சினைகள் குறித்து தங்கள் கவலைகள் மற்றும் எதிர்ப்புகளைத் தெரிவிக்கவும் பெண்கள் குழுக்கள் அடிக்கடி இந்த இடத்தில் கூடிவருகின்றன. இந்த இடம் மேற்கத்திய வாழ்க்கை முறையுடன் தொடர்புடையது என்பதால் அவர்கள் கவலைப்பட்டனர்
## சாலைப்பணிகள்
சீர்மிகு சாலைத் திட்டத்தின் ஒரு பகுதியாக, கட்டுமான பணிக்காக சாலை தோண்டப்பட்டு, இரண்டு ஆண்டுகளுக்கும் மேலாக போக்குவரத்து தடைப்பட்டது. 
thumb| ஜூன் 2023, மனவீயம் வீதியின் நுழைவாயிலைத் தடுக்கும் சாலைப்பணி

## மேற்கோள்கள்

## வெளி இணைப்புகள்
*  The Cultural Corridor Article on Manaveeyam Veedhi from The Hindu, 2015.
பகுப்பு:திருவனந்தபுரத்தின் பண்பாடு
பிளாட்டிபிளிக்டுரசு

**பிளாட்டிபிளிக்டுரசு** (*Platyplectrurus*) என்பது இந்தியாவில் மேற்குத் தொடர்ச்சி மலையில் காணப்படும் நச்சு அல்லாத கேடய வால் பாம்புகளின் ஒரு பேரினமாகும். இவை பொதுவாக முள்வால் பாம்புகள் என்று அழைக்கப்படுகின்றன. தற்போது, இரண்டு சிற்றினங்கள் இப்பேரினத்தின் கீழ் அங்கீகரிக்கப்பட்டுள்ளன.

## புவியியல் வரம்பு
தென்னிந்தியாவின் மேற்குத் தொடர்ச்சி மலையில் இச்சிற்றினங்கள் காணப்படுகிறது  உயரமான (1200 மீ) மலைப்பாங்கான சோலா காடுகள், பாறைகளுக்கு அடியில், விழுந்த மரக்கட்டைகள் மற்றும் குப்பைகளின் குவியல்களில் இவை காணப்படுகின்றன.

## சிற்றினங்கள்

*) நியமிக்கப்பட்ட துணையினங்களை சேர்க்கவில்லை

Tமாதிரியினங்கள் வகை

## மேற்கோள்கள்

## வெளி இணைப்புகள்

* Platyplectrurusஇல்Reptarium.cz ஊர்வன தரவுத்தளம். அணுகப்பட்டது 1 செப்டம்பர் 2007.

பகுப்பு:மேற்குத் தொடர்ச்சி மலையின் அக இட விலங்குகள்
பகுப்பு:பாம்புகள்
எர்பியம்(III) அசிட்டேட்டு

**எர்பியம்(III) அசிட்டேட்டு** (*Erbium(III) acetate*) என்பது Er(CH3COO)3 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். எர்பியத்தின் அசிட்டேட்டு உப்பாக வகைப்படுத்தப்படும் இச்சேர்மம் சில ஒளியியல் பொருட்களைத் தயாரிக்கப் பயன்படுகிறது..

## இயற்பியல் பண்புகள்
எர்பியம்(III) அசிடேட்டின் நான்குநீரேற்று 90 °செல்சியசு வெப்பநிலையில் சிதைவடைந்து  தேவைப்படும் நீரிலியைக் கொடுக்கிறது:
: Er(CH3COO)3·4H2O → Er(CH3COO)3 + 4 H2O
தொடர்ந்து 310 பாகை செல்சியசு வெப்பநிலை வரை சூடுபடுத்தினால் கீட்டீன் உருவாகும். 
: Er(CH3COO)3 → Er(OH)(CH3COO)2 + CH2=C=O

350&nbsp;° செல்சியசு வெப்பநிலையில்  Er(OH)(CH3COO)2 அசிட்டிக் அமிலத்தை இழந்து ErOCH3COO சேர்மத்தையும் 390 பாகை செல்சியசு வெப்பநிலையில்  Er2O2CO3 என்ற சேர்மத்தையும் இறுதியாக 590 பாகை செல்சியசு வெப்பநிலையில் Er2O3]] சேர்மத்தையும் கொடுக்கிறது.
 
## மேற்கோள்கள்

பகுப்பு:அசிட்டேட்டுகள்
பகுப்பு:எர்பியம் சேர்மங்கள்
ரத்னசாமி காளிங்கராயர்

** ரத்னசாமி காளிங்கராயர்** இந்திய விடுதலைப் போராட்டத்தில் ஈடுபட்ட தியாகி ஆவார்.

## வாழ்க்கைக் குறிப்பு
இவர்  தஞ்சாவூர் மாவட்டம், கும்பகோணம் பகுதியில் உள்ள செம்மங்குடி வட்டத்தில் அமைந்த புளிச்சகாடி கிராமத்தில் 1897 ஆம் ஆண்டு கள்ளர் மரபில் பிறந்தார். இவரின் தந்தை எஸ். கோவிந்தசாமி காளிங்கராயர் ஆவார்.

## இந்திய விடுதலைப் போராட்டம்
1928 இல் இந்திய விடுதலை இயக்கத்தில் சேர்ந்தார். மார்ச்சு 12, 1930 இல் உப்புச் சத்தியாகிரகம் அல்லது தண்டி நடைப்பயணம் அல்லது தண்டி யாத்திரை (Salt March) என்பது காலனிய இந்தியாவில் ஆங்கிலேயர் இந்தியர்கள் மீது விதித்த உப்பு வரியை அறவழியில் எதிர்க்கும் திட்டமிட்ட போராட்டமாகும்.  மகாத்மா காந்தி தண்டியில் நடத்திய  உப்புச் சத்தியாகிரகம் போன்று,  தமிழ்நாட்டின் வேதாரண்யக் கடலில் உப்பு அள்ளும் போராட்டமாக  13 ஏப்ரல் 1930 அன்று வேதாரண்யம் உப்புச் சத்தியாகிரகம் நடைபெற்றது. இதில் இவர் உப்பு சத்தியாகிரகம் மற்றும்  கள்ளுக்கடை மறியல் போராட்டத்தில் பங்கேற்றார்.

1941 ஆம் ஆண்டு தனிநபர் சத்தியாகிரகம் மற்றும் 1948 ஆம் ஆண்டு வெள்ளையனே வெளியேறு இயக்கம் போராட்டத்தில் பங்கேற்றார். ஆங்கிலேய அரசால் நீதிமன்ற சிறைவாசம் 2 மாதங்கள் 18 நாட்கள் தண்டனை விதிக்கப்பட்டு திருச்சி மற்றும் அலிபுரம் சிறையில் அடைக்கப்பட்டார். 1964 ஆம் ஆண்டு இறந்தார்.

## மேற்கோள்கள்

பகுப்பு:தஞ்சாவூர் மாவட்ட மக்கள்
பகுப்பு:தமிழ்நாட்டு இந்திய விடுதலைப் போராட்ட வீரர்கள்
பகுப்பு:இந்திய விடுதலைப் போராட்ட வீரர்கள்
மெலனோபிடியம்

: ***பொதுவான பெயர்''' கருப்பு கேடய வால் பாம்புகள்''

***மெலனோபிடியம்**' என்பது இந்தியாவில் மேற்குத் தொடர்ச்சி மலையில் காணப்படும் நச்சற்ற கேடய வால் பாம்புகளின் ஒரு பேரினமாகும். இந்தப் பேரினத்தின் சிற்றினங்கள் தங்கள் கன்னக் கவசங்களில் ஒரு மனப் பள்ளத்தைக் கொண்டிருப்பதன் மூலம் அடையாளம் காணப்படுகின்றன. தற்போது, புதிதாக விவரிக்கப்பட்ட ஒரு சிற்றினம் உட்பட நான்கு சிற்றினங்கள் இப்பேரினத்தின் கீழ் அங்கீகரிக்கப்பட்டுள்ளன.

## விளக்கம்
மெலனோபிடியப் பேரினச் சிற்றினங்கள் மிகவும் மென்மையான. இவை பளபளப்பான மிகவும் ஒளிரும் தன்மை கொண்ட தோலினைக் கொண்டுள்ளன. இப்பாம்புகள் வளைத் தோண்டும் போது இச்செதில்கள் உதிருவதாகக் கூறப்படுகிறது. இவை பொதுவாக வளைகளில் வாழும் இரவு நேர, மழை நேரங்களில் சுறுசுறுப்பாகச் செயல்படும் பாம்புகள் ஆகும்.

## புவியியல் வரம்பு
இந்தியாவில் தமிழ்நாட்டின் திருநெல்வேலி மலைகளிலிருந்து, நாட்டின் தெற்கு முனையில், மகாராட்டிராவின் அம்போலி மலைகள் வரை மேற்குத் தொடர்ச்சி மலையில் காணப்படுகிறது.

## சிற்றினங்கள்

T) மாதிரி இனங்கள்

## மேற்கோள்கள்

## வெளி இணைப்புகள்
* 

பகுப்பு:பாம்புகள்
பகுப்பு:மேற்குத் தொடர்ச்சி மலையின் அக இட விலங்குகள்
நாக்சி காந்தா

thumb|413x413px|மலர் உருவத்துடன் சமகால நாக்சி காந்தாவின் காட்சி
வலது|thumb|தாமரையின் வடிவத்தில் தயாரிக்கப்பட்டுள்ள ஓர் காந்தா
**நாக்சி காந்தா** (*Nakshi kantha*) என்ற பூப்பின்னல் கைவினைக் கலை, வங்காளத்தில் பரவியிருந்த பல நூற்றாண்டுகள் பழமையான  கலை பாரம்பரியமாகும். இந்திய மாநிலங்களான மேற்கு வங்காளம், திரிபுரா , ஒடிசா மற்றும் அசாம் போன்ற பகுதிகளில் காணப்படுகிறது. பழைய புடவைகளை ஒன்றன் மீது ஒன்றாக அடுக்கி, கையால் தைத்து மெல்லிய மெத்தை துண்டை உருவாக்குகிறார்கள். இது பொதுவாக படுக்கை மெத்தைகளுக்கு மேலே அல்லது மெத்தைகளுக்குப் பதிலாகப் பயன்படுத்தப்படுகிறது.  நாக்சி காந்தா வங்காளதேசம் முழுவதும் தயாரிக்கப்படுகின்றன. ஆனால் மைமன்சிங், ஜமால்பூர், போக்ரா, ராஜசாகி, பரித்பூர், ஜெஸ்ஸோர் மற்றும் சிட்டகொங் போன்ற பகுதிகள் இந்த கைவினைப்பொருளுக்கு மிகவும் பிரபலமானவை. 

பூப்பின்னலால் செய்யப்பட்ட வண்ணமயமான வடிவங்கள் மற்றும் வடிவமைப்புகளின் விளைவாக "நாக்சி காந்தா" என்ற பெயர் உருவானது, இது பெங்காலி வார்த்தையான "நாக்சா" என்பதிலிருந்து பெறப்பட்டது. இது கலை வடிவங்களைக் குறிக்கிறது. ஆரம்பகால கந்தாக்கள் சிவப்பு, நீலம் மற்றும் கருப்பு மற்றும் வெள்ளை பின்னணியைக் கொண்டிருந்தன. பின்னர் மஞ்சள், பச்சை, இளஞ்சிவப்பு மற்றும் பிற வண்ணங்களும் சேர்க்கப்பட்டன. காந்தா தையல் என்று அழைக்கப்படும் ஓடும் தையல் இதில் பயன்படுத்தப்படுகிறது. பாரம்பரியமாக, குடும்பத்தின் பயன்பாட்டிற்காக காந்தா தயாரிக்கப்பட்டது. இன்று, நாக்சி காந்தா புத்துயிர் பெற்ற பிறகு, அவை வணிக ரீதியாக உற்பத்தி செய்யப்படுகின்றன.

## மேற்கோள்கள்

### ஆதாரங்கள்
* 
* 
* 

## வெளி இணைப்புகள்
* Registered GI tag details
* The Beautiful Art of Nakshi Kantha
* independennt-bangladesh.com-naksi-kantha
* Gurusaday Museum, India 
* Bangladesh National Museum
* Kantha Embroidery of West Bengal 

பகுப்பு:இந்தியாவில் நெசவுத் தொழில்
பகுப்பு:இந்தியப் பூப்பின்னல்
பகுப்பு:மேற்கு வங்கத்தின் பண்பாடு
பகுப்பு:வங்காளப் பண்பாடு
பகுப்பு:வங்காளதேசத்தில் கலைகள்
கியான் பிரகாசு உபாத்யாயா

**கியான் பிரகாசு உபாத்யாயா** (*Gyan Prakash Upadhyaya*) இந்திய நிர்வாக சேவை அலுவலர் ஆவார். கி.பி. உபாத்யாயா என்ற பெயராலும் இவர் அறியப்படுகிறார். 1964 ஆம் ஆண்டு அக்டோபர் மாதம் 29 ஆம் தேதியன்று பிறந்தார். சிக்கிம் மாநில அரசாங்கத்தில் தற்போதைய அமைச்சரவை செயலாளராக உள்ளார். இவர் 1987 ஆம் ஆண்டில் நடைபெற்ற இந்திய ஆட்சிப் பணி தேர்வில் தேர்ந்தெடுக்கப்பட்ட  ஐஏஎசு அதிகாரி ஆவார்.

## ஆரம்பகால வாழ்க்கையும், கல்வியும்
கியான் பிரகாசு உபாத்யாயா இந்திய மாநிலமான உத்தரப் பிரதேசத்தின் பலியா மாவட்டத்தில்  பிறந்தார். இவர் தில்லி இந்திய தொழில்நுட்ப நிறுவனத்தில் தொழில்நுட்பத்தில் முதுகலைப் பட்டமும், ரூர்க்கி இந்திய தொழில்நுட்ப நிறுவனத்தில் பொறியியலில் இளங்கலை பட்டமும் பெற்றார்.

கல்வித் துறையின் கூடுதல் தலைமைச் செயலாளராக பதவி வகித்து வந்த இவர் தற்பொழுது சுற்றுலா மற்றும் சிவில் விமானப் போக்குவரத்துத் துறையின் கூடுதல் தலைமைச் செயலாளராக மாற்றப்பட்டு நியமிக்கப்பட்டுள்ளார்.

## மேற்கோள்கள்

பகுப்பு:உத்தரப் பிரதேச நபர்கள்
பகுப்பு:வாழும் மக்கள்
பகுப்பு:1964 பிறப்புகள்
பகுப்பு:இந்திய ஆட்சிப் பணி அலுவலர்கள்
பகுப்பு:இந்திய அரசியல்வாதிகள்
தெரிதுருரசு

**தெரிதுருரசு** (*Teretrurus*) என்பது இந்தியாவின் மேற்குத் தொடர்ச்சி மலையின் தெற்குப் பகுதிகளில் காணப்படும் நச்சற்ற கேடய வால் பாம்புகளின் ஒரு பேரினமாகும். தற்போது எட்டுச் சிற்றினங்கள் இந்தப் பேரினத்தின் கீழ் அங்கீகரிக்கப்பட்டுள்ளன.

## சிற்றினங்கள்
* *தெரிதுருரசு அகும்பென்சு* சிரியாக், கணேஷ், மதானி, கோசு, குல்கர்னி & சங்கர், 2024ஆகும்பே
* *தெரிதுருரசு அல்பிவென்டர்* சிரியாக், கணேசு, மதானி, கோசு, குல்கர்னி & சங்கர், 2024 பேப்பரா வனவிலங்கு சரணாலயம்
* *தெரிதுருரசு கெவ்சுடோனி* (பெடோம், 1876)-மேற்குத் தொடர்ச்சி மலை, 
* *தெரிதுருரசு பெரியரென்சிசு* சிரியாக், கணேசு மதானி, கோசு, குல்கர்னி & சங்கர், 2024 -பெரியார் தேசியப் பூங்கா
* *தெரிதுருரசு ரோடோகாசுடர்* வால், 1921-பழனி மலை வளைப்பாம்பு, செவ்வயிற்று கேடய வால் பாம்பு-மேற்குத் தொடர்ச்சி மலை, பழனி மலை
* *தெரிதுருரசு சாங்கினியசு* (பெடோம், 1867) -ஊதா சிவப்பு பூமி பாம்பு-தென்னிந்தியாவில் மணிமுத்தாறு மலைகள் மற்றும் நியமக்காடு
* *தெரிதுருரசு சிருவானியென்சிசு* சிரியாக், கணேசு, மதானி, கோசு, குல்கர்னி & சங்கர், 2024சிறுவாணி மலைகள்
* *தெரிதுருரசு திரவான்கோரிகசு* (பெடோம், 1886)-திருவிதாங்கூர் மண் பாம்பு, செங்கோட்டை இடைவெளிக்குத் தெற்கே தெற்கு மேற்குத் தொடர்ச்சி மலையில்

## மேற்கோள்கள்

* Teretrurusஇல்Reptarium.cz ஊர்வன தரவுத்தளம். அணுகப்பட்டது 9 டிசம்பர் 2018.

பகுப்பு:பாம்புகள்
பகுப்பு:மேற்குத் தொடர்ச்சி மலையின் அக இட விலங்குகள்
பிரடெரிக் பொல்லன்

**பிரடெரிக் பொல்லன்** (Frederick Pollen)  இந்தியாவின் மீரட் பகுதியில் இருந்த புலந்தசகர் மாவட்டத்தில்  பிரித்தானிய  மாவட்ட ஆட்சியராக இருந்தார். 1847 ஆம் ஆண்டில் இவர் பிறந்தார்.  டப்ளின் பல்கலைக்கழகத்தில் மாணவராக இருந்த இவர், 1867 ஆம் ஆண்டில் இந்தியக் குடிமைப் பணி தேர்வை முதல் வகுப்பில் தேர்ச்சி பெற்று  13 ஆவது இடத்தைப் பிடித்தார். 1869 ஆம் ஆண்டில் இவர் மீரட் உதவி நீதிபதியாகவும், ஆட்சியராகவும் இருந்தார்.  எமிலி சார்லோட்டு என்பவரை மணந்து கொண்டார்.  புலந்தசகரின் பழைய [மாவட்ட செய்தி இதழில்  பெரும்பாலும் இவரது பணிகள்  குறித்த செய்திகளாகவே இருந்துள்ளன. இராசா  லட்சுமன் சிங் பற்றிய செய்திகளும் இவ்விதழில் இடம்பெற்றிருந்தன.  பொல்லன் 1876  ஆம் ஆண்டு பிப்ரவரி மாதம்  11 ஆம் தேதியன்று  தனது 29 வயதில் புலந்தசகரில் இறந்தார்.
[படிமம்:Frederick_Pollen,_All_Saints_Church,_Bulandshahr.jpg|வலது|thumb|பிரடெரிக் பொல்லன், அனைத்து புனிதர்கள் தேவாலயம், புலந்தசகர்.

## மேற்கோள்கள்

பகுப்பு:1876 இறப்புகள்
பகுப்பு:1847 பிறப்புகள்
பகுப்பு:இந்திய ஆட்சிப் பணி அலுவலர்கள்
பகுப்பு:இந்தியர்கள்
சிரஞ்சீவி (இந்து தொன்மவியல்)

**சிரஞ்சீவி** (*Chiranjivi* (, ), இந்து சமய நூல்களின்படி, பூமியில் பிறந்தவர்களில், நடப்பு கலி யுகம் முடியும் வரை, *சாகா வரம்* பெற்றவர்கள் என்று பொருள்.

## சொற்பிறப்பியல் மற்றும் வேதச் சூழல்
சமசுகிருத மொழியில் **சிரஞ்சீவி** என்பதை *சிரம்* அல்லது *நிரந்தரம்* மற்றும் சீவனைக் குறிக்கிறது. இதுவே சாகா வரம் பெற்றவர் என்ற பொருளில் *அமரத்துவம்* அடைந்தவர் என்பதைக் குறிக்கிறது. 

இறுதி மன்வந்தர காலத்தின் போது,  சாகா வரம் வேண்டி, *ஹயக்கீரிவன்* எனும் அசுரன், பிரம்மாவிடமிருந்த வேதங்களை விழுங்கி கடலடியில் மறைத்து வைத்தார்.. பின்னர் பகவான் விஷ்ணு மச்ச அவதாரம் எடுத்து, ஹயக்கீரிவனை கொன்று, அசுரனிடம் இருந்த வேதங்களை விடுவித்தார்.

## சிரஞ்சீவிகளின் பட்டியல்
இதிகாச, புராணங்களின்படி *இறவா வரம்* பெற்ற 7  சிரஞ்சீவிகளைக் குறித்துள்ளது.சில வேத அறிஞர்கள் சிரஞ்சீவிகள் எண்மர் எனகூறுகின்றனர். 

சில புராணங்கள் கூடுதலாக கீழ்கண்டவர்களை சிரஞ்சீவிகளாக கூறுகிறது.

## மேற்கோள்கள்

பகுப்பு:சிரஞ்சீவிகள்
பாதரச ஆக்சிசயனைடு

**பாதரச ஆக்சிசயனைடு** (*Mercury oxycyanide*) என்பது C2Hg2N2O என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். கரிமப் பாதரச வழிப்பெறுதியாக இச்சேர்மம் கருதப்படுகிறது. பாதரச ஆக்சிசயனைடு சேர்மம்  வெடிக்கும் தன்மையும் அதிக நச்சுத்தன்மையும் கொண்டுள்ளது.  வெளிப்பட்ட பிறகு பாதரசம் மற்றும் சயனைடு ஆகிய இரண்டின் நச்சுத்தன்மை அறிகுறிகளையும் இது உருவாக்குகிறது.

## மேற்கோள்கள்

பகுப்பு:நைட்ரைல்கள்
பகுப்பு:கரிமபாதரச சேர்மங்கள்
மனுகா கோயில்

**மனுகா கோயில்** (*Manuha Temple*, பருமிய மொழி: မနူဟာဘုရား) gifjld மோன் மன்னர் மானுகாவால்  (பாகனுக்கு அருகில்) கி.பி. 1067 இல் கட்டப்பட்ட ஒரு பௌத்தக் கோயில் ஆகும்.  மன்னர் மனுகாவின் கல்வெட்டுகளின்படி. இது இரண்டு மாடிகளைக் கொண்ட செவ்வக கட்டடம் ஆகும். இந்த கட்டடத்தில் அமர்ந்த நிலையிலான புத்தர்களின் மூன்று உருவங்களும், தன் இறுதி காலத்தில் படுத்த நிலையிலான ஒரு புத்தர் உருவமும் உள்ளது. மனுகா கோயில் பாகனில் உள்ள பழமையான கோயில்களில் ஒன்றாகும்.

## காட்சியகம்

படிமம்:Reclining_Buddha_at_Manuha_Paya.jpg|alt=Reclining Buddha at Manuha Temple|மனுஹா கோவிலில் சாய்ந்த புத்தர்
படிமம்:Buddha_Image_inside_Manuha_Temple.jpeg|alt=Buddha Image|புத்தர் உருவம்
படிமம்:Concrete_food_donation_plate_at_Manuha_Temple.jpeg

## மேற்கோள்கள்

*

பகுப்பு:Coordinates on Wikidata
பகுப்பு:மியான்மாரில் உள்ள பௌத்தக் கோயில்கள்
காந்தி மக்களவைத் தொகுதி

**காந்தி மக்களவைத் தொகுதி** (முன்பு **கான்டாய் மக்களவைத் தொகுதி** என்று அழைக்கப்பட்டது) இந்தியாவின் 543 நாடாளுமன்ற மக்களவைத் தொகுதிகளில் ஒன்றாகும். இந்தத் தொகுதி மேற்கு வங்காளத்தில் கான்டாயை மையமாகக் கொண்டுள்ளது. இதன் நாடாளுமன்றத் தொகுதி எண் 31. கந்தி மக்களவைத் தொகுதியின் ஏழு சட்டமன்றத் தொகுதிகளும் புர்பா மெதினிபூர் மாவட்டத்தில் உள்ளன. 2011 மக்கள் தொகை கணக்கெடுப்பின்படி இத்தொகுதியில் 89.7% பேர் இந்துக்கள், முசுலிம்கள், சீக்கியர்கள் மற்றும் பிறர் 11.3% ஆவர்.

## சட்டமன்றத் தொகுதிகள்
வலது|thumb|420x420px|'''மேற்கு வங்காளத்தில் உள்ள நாடாளுமன்றத் தொகுதிகள்'''-1. கூச் பெகார், 2. அலிபூர்துவார்சு, 3. ஜல்பைகுரி, 4. டார்ஜிலிங், 5. ராய்கஞ்ச், 6. பாலூர்காட், 7. மால்டஹா வடக்கு, 8. மால்தஹா தெற்கு, 9. ஜானகிப்பூர், 10. பஹ்ராம்பூர், 11. முர்சிதாபாத், 12. கிருஷ்ணநகர், 13. இரணகட், 14. பங்கவன், 15. பராக்பூர், 16. டம் டம், 17. பராசாத், 18. பஷீர்ஹாட், 19. ஜெயநகர், 20. மதுரபூர், 21. வைரத்துறைமுகம், 22. ஜாதவ்பூர், 23. கொல்கத்தா தெற்கு, 24. கொல்கத்தா வடக்கு, 25. ஹவுரா, 26. உலுபேரியா, 27. சேரம்பூர், 28. ஹூக்லி, 29. அரம்பாக், 30. தம்லுக், 31, '''காந்தி''', 32. கதல், 33. ஜார்கிராம், 34. மெதினிப்பூர், 35. புருலியா, 36. பாங்குரா, 37. பிஷ்ணுபூர், 38. பர்தமான் புர்பா, 39. பர்தமான் துர்காபூர், 40. அசன்சோல், 41. போல்பூர், 42. பிர்பும்
மேற்கு வங்கத்தில் உள்ள தொகுதிகளின் எல்லை நிர்ணயம் தொடர்பாக 2006ஆம் ஆண்டில் வெளியிடப்பட்ட எல்லை நிர்ணய ஆணையத்தின் உத்தரவின் படி, நாடாளுமன்றத் தொகுதியான காந்தி பின்வரும் சட்டமன்றத் தொகுதிகளைக் கொண்டுள்ளது.

எல்லை நிர்ணயம் செய்யப்படுவதற்கு முன்னர், கான்டாய் மக்களவைத் தொகுதி பின்வரும் சட்டமன்றப் பிரிவுகளைக் கொண்டிருந்தது. பகபன்பூர் (சட்டமன்றத் தொகுதி எண். 208) கஜூரி (ப.இ.) (சட்டமன்றத் தொகுதி எண் 209) கான்டாய் வடக்கு (சட்டமன்றத் தொகுதி எண் 210) கான்டை தெற்கு (சட்டமன்ற தொகுதி எண். 211) இராம்நகர் (சட்டமன்ற தொகுதி எண் 212) எக்ரா (சட்டமன்ற தொகுதி எண் 213) மற்றும் முக்பெரியா (சட்டமன்ற தொகுதி எண் 214).

## நாடாளுமன்ற உறுப்பினர்கள்

## தேர்தல் முடிவுகள்

### 2024 பொதுத் தேர்தல்

## மேற்கோள்கள்

பகுப்பு:மேற்கு வங்காள மக்களவைத் தொகுதிகள்